भारतवंशी सांसदों का दावा- नए ट्रैवल बैन के बाद भी सुरक्षित नहीं अमेरिका
अमेरिकामें राष्ट्रपति डोनाल्ड ट्रम्प ने सोमवार को नए ट्रैवल बैन पर दस्तखत किए। इसमें छह मुस्लिम बहुल देशों के नागरिकों के अमेरिका आने पर रोक लगाई गई है। इराक को इस सूची से निकाल दिया गया है। अमेरिका के बड़े भारतवंशी सांसदों ने कहा है कि कोई इस मुगालते में रहे कि इससे अमेरिका सुरक्षित हो जाएगा। उन्होंने कहा है कि घर में बढ़ रहे आतंकवाद के इस दौर में मुस्लिम समुदाय को अलग-थलग कर हम बड़ा खतरा मोल ले रहे हैं।
कैलिफोर्निया से सीनेटर कमला हैरिस ने कहा है कि नए आदेश में भले ही कुछ बदलाव किया गया है लेकिन यह अनैतिक और बुनियादी रूप से गैर-अमेरिकी है। हैरिस अमेरिका की पहली भारतवंशी सीनेटर हैं। उनके साथ ऐसी ही राय अन्य चार भारतवंशी सांसदों एमी बेरा, राजा कृष्णमूर्ति, रो खन्ना और प्रमिला जयपाल ने भी रखी है। ये चारों निचले सदन हाउस ऑफ रिप्रजेंटेटिव के सदस्य हैं। जयपाल निचले सदन के लिए चुनी जाने वाली पहली भारतवंशी महिला हैं।
जयपाल ने कहा कि नया आदेश जारी कर राष्ट्रपति ट्रम्प ने मान लिया कि उनका पिछला आदेश असंवैधानिक था और गलत तरीके से लागू किया गया था। उन्होंने कहा कि इराक को सूची से निकालने का मतलब यह मान लेना है कि पिछले आदेश से अमेरिकी सहयोगियों के साथ रिश्ते बिगड़ सकते थे।
दीप राय को अस्पताल से छुट्टी, हमले की जांच तेज, तीन मार्च को हुआ था हमला
वॉशिंगटनके केंट इलाके में भारतवंशी दीप राय पर हमले की जांच एफबीआई और कानून विभाग ने तेज कर दी है। राय पर 3 मार्च को उनके घर बाहर ही गोली मारी गई थी। एफबीआई ने इसे घृणा अपराध का नाम दिया था। राय को भारतीय समयानुसार सोमवार को अस्पताल से छुट्टी दे दी गई है।
ट्रम्प ने दिया जापान और द. कोरिया को पूरी सुरक्षा का भरोसा, फोन पर की बातचीत
वॉशिंगटन |उत्तर कोरियाके मिसाइल परीक्षण से घबराए दक्षिण कोरिया और जापान को अमेरिकी राष्ट्रपति डोनाल्ड ट्रम्प ने पूरी सुरक्षा का भरोसा दिया है। मंगलवार को ट्रम्प ने जापान के प्रधानमंत्री शिंजो आबे और दक्षिण कोरिया के कार्यवाहक राष्ट्रपति ह्वांग क्यो-आन से फोन पर बात की। ट्रम्प ने इन देशों को अमेरिकी सुरक्षा का वचन दोहराया। कहा उसे 100 प्रतिशत लागू करेंगे। इस बीच, दक्षिण कोरिया में तैनात अमेरिकी सेना ने कहा है कि मिसाइल रक्षा प्रणाली थाड दक्षिण कोरिया पहुंच गई है। इसे तैनात किया जा रहा है। अमेरिकी रक्षा मंत्री जेम्स मैटिस ने इस संबंध में कोरियाई मिसाइलों के संबंध में जापानी रक्षामंत्री तोमोमी इनादा से बात की है।
अफसरों ने कहा-बैन मुस्लिमों के खिलाफ नहीं
ट्रम्पप्रशासन के अधिकारियों ने मंगलवार को कहा कि नया ट्रैवल बैन आदेश मुसलमानों के खिलाफ नहीं है। यह छह देशों से आने वालों पर अस्थायी रोक मात्र है। व्हाइट हाउस के प्रेस सचिव शॉन स्पाइसर ने कहा कि इसमें किसी देश को नुकसान पहुंचाने की कोशिश नहीं की गई है।
सूडानने की ट्रैवल बैन की आलोचना
सूडानके विदेश मंत्रालय ने ट्रम्प के नए आदेश की आलोचना की है। खार्तूम में जारी एक बयान में उसने कहा है कि फैसले से सूडान को दुख और निराशा है। जिन छह देशों के नागरिकों पर रोक लगाई गई है उनमें सूडान भी शामिल है।
^कैलिफोर्निया से सीनेटर कमला हैरिस ने कहा है कि नए आदेश में भले ही कुछ बदलाव किया गया है लेकिन यह अनैतिक और बुनियादी रूप से गैर-अमेरिकी है। चार भारतवंशी सांसदों एमी बेरा, राजा कृष्णमूर्ति, रो खन्ना और प्रमिला जयपाल ने भी ऐसी ही राय रखी है। ये चारों निचले सदन हाउस ऑफ रिप्रजेंटेटिव के सदस्य हैं। -कमलाहैरिस
^प्रमिला जयपाल ने कहा कि नया आदेश जारी कर राष्ट्रपति ट्रम्प ने मान लिया कि उनका पिछला आदेश असंवैधानिक था और गलत तरीके से लागू किया गया था। उन्होंने कहा कि इराक को सूची से निकालने का मतलब यह मान लेना है कि पिछले आदेश से अमेरिकी सहयोगियों के साथ रिश्ते बिगड़ सकते थे। -प्रमिलाजयपाल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva